{{שושלת
| שם = בית יורק
| שם בשפת המקור = House of York
| שלט אצולה = White Rose Badge of York.svg
| כיתוב שלט אצולה = שושנת יורק הלבנה
| מדינה = אנגליה
| בית האב = בית פלנטג'נט
| תארים = דוכס יורק, מלך אנגליה
| מייסד = אדמונד מלאנגלי, דוכס יורק
| השליט האחרון = ריצ'רד השלישי, מלך אנגליה
| ראש הבית הנוכחי = נכחד
| תאריך ייסוד = [[1385]
| תאריך התפזרות = 1499
| אתניות = אנגלית, צרפתית
}}
**בית יורק** (באנגלית: **House of York**) היה בית מלוכה אנגלי, אשר שלט באנגליה בין 1461 ל-1485, להוציא תקופה קצרה בין 1470 ל-1471. בית יורק היה מעורב במלחמות השושנים שהתנהלו בינו ובין בית לנקסטר במאה ה-15.

בית יורק נוסד כתוצאה מחתונתם של ריצ'רד, הדוכס מקיימברידג', ואן מורטימר, שניהם צאצאיו של אדוארד השלישי מלך אנגליה. ילדם של הזוג ריצ'רד, דוכס יורק, אשר נולד בשנת 1411, היה בלידתו בעל התביעה הטבעית הטובה ביותר לכתר ממלכת אנגליה. הכתר הוחזק באותו הזמן על ידי המלך הנרי החמישי מבית לנקסטר, וזאת לאחר שאביו הנרי הרביעי הדיח את המלך המכהן, והשתלט בכח על בית המלוכה.

ריצ'רד דוכס יורק התגלה כבעל תכונות של אדמיניסטרטור מוצלח, ומושל כריזמטי ונבון. אל מול אלו עמדו הטירוף וחוסר המעש של המלך המכהן הנרי השישי, אשר במהלך כהונתו הפסידה אנגליה את רוב נחלותיה בצרפת.

על רקע זה נפתחה מלחמה בין תומכי ריצ'רד ובין תומכי המלך המכהן, מלחמה שארכה כעשרים שנה, בסדרה של מאבקים שושלתיים המכונים מלחמות השושנים. סמלם של תומכי ריצ'רד ובית יורק היה השושנה הלבנה, בעוד שסמלו של בית לנקסטר היה השושנה האדומה.

בקרב וייקפילד, בשנת 1460 נהרג ריצ'רד דוכס יורק, והותיר אחריו שלושה מילדיו, על מנת להמשיך את המאבק בבית לנקסטר. בנו הבכור, אדוארד, המשיך בצורה מוצלחת במלחמה, והוכתר כמלך תחת השם אדוארד הרביעי. לאחר מאבקים, שכללו את בגידת אחד הבנים, ג'ורג' דוכס קלרנס, והוצאתו להורג (לדברי ויליאם שייקספיר באמצעות הטבעה בחבית של יין) התבססה מלכות בית יורק בשנת 1471, לאחר מותם של הנרי השישי לבית לנקסטר ויורשו היחיד, הנער אדוארד.

אדוארד הרביעי נישא לאליזבת וודוויל, והיא הולידה לו כשש בנות וכשלושה בנים מתוכם מתו בתם השנייה, מרי, בגיל 15, ובנם ג'ורג' בגיל שנתיים. המפורסמים בילדיהם של אליזבת וודוויל ואדוארד הרביעי הם : בתם הבכורה, אליזבת מיורק, שהייתה אשתו של הנרי השביעי ואימו של הנרי השמיני, ואדוארד החמישי וריצ'רד הדוכס מיורק, שנודעו לימים כנסיכים במצודה שנעלמו ונטען שנרצחו בידי אחיו של אדוארד הרביעי, ריצ'רד השלישי. בשנת 1483 מת אדוארד הרביעי, כנראה מדלקת התוספתן. 

אחיו, ריצ'רד, דוכס גלוסטר, ראה במות אדוארד הרביעי הזדמנות לזכות במלוכה. הוא הורה על מעצרם של הבנים הצעירים, שהיו בני 12 ו-9. על מנת לשלול מהם פורמלית את זכותם למלכות, העביר ריצ'רד חוק בפרלמנט שביטל את נישואי הוריהם והכריז על עצמו כמלך ריצ'רד השלישי. כאשר נעלמו השניים, נפל החשד ברצח על ריצ'רד. 

בשל השמועות על רצח הילדים הנתעב ומעשים אכזריים אחרים איבד ריצ'רד את תמיכת הציבור. ב-1485 הנרי טיודור, שהיה בעל קרבת דם רחוקה לבית לנקסטר, קרא תיגר על מלכותו של ריצ'רד. בקרב בוסוורת' שנערך ביניהם הובס ריצ'רד ונהרג לאחר שכמה מתומכיו נטשו אותו ביום הקרב. הנרי הוכתר תחת השם הנרי השביעי. לאחר הכתרתו נשא הנרי את אליזבת מיורק, בתו הבכורה של אדוארד הרביעי, כדי לשלב את דמיהם של בית יורק ובית לנקסטר וליצור את בית המלוכה החדש, בית טיודור.

עץ משפחה של בית יורק
--------------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | אדמונד מלאנגלי, דוכס יורק1341-1402 |
|
|  |  |  |  |  |  |  |   |   |   |   |   |   |   |   |
|   |   |   |   |   |   |
|  |  | אן מורטימר1388-1411 |   | ריצ'רד, דוכס קיימברידג'1375-1415 |  | אדוארד מנוריץ', דוכס יורק1373-1415 |
|   |   |
|  |  |  |  |  |   |   |
|
|  |  |  |  | ריצ'רד, דוכס יורק1411-1460 |
|
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
| ריצ'רד השלישי, מלך אנגליה1452-1485 |   | ג'ורג' פלנטג'נט, דוכס קלרנס1449-1478 |   | אדוארד הרביעי, מלך אנגליה1442-1483 |   | אליזבת וודוויל1437-1492 |
|   |   |
|  |  |  |  |  |  |  |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|  |  | ‏‏הנרי השביעי, מלך אנגליה1457-1509 |   | אליזבת מיורק1466-1503 |   | ריצ'רד משרוסברי, דוכס יורק?1473-1483 |   | אדוארד החמישי, מלך אנגליה1470-1483 |
|   |

### מקרא

      - מת מוות לא טבעי

בתרבות הפופולרית
----------------

על שמו של בית זה נקרא בית סטארק מסדרת שיר של אש ושל קרח.[דרוש מקור]

קישורים חיצוניים
----------------

ויקישיתוף מדיה וקבצים בנושא **בית יורק** בוויקישיתוף
* בית יורק, באתר אנציקלופדיה בריטניקה (באנגלית)

| מלכי אנגליה |
| --- |
| שושלות מלוכה | ממלכת מרסיה • בית וסקס • המלכים הנורמנים • בית פלנטג'נט • בית לנקסטר • **בית יורק** • בית טיודור • בית סטיוארט • בית הנובר • בית סקסה-קובורג-גותה • בית וינדזור |
| מלכים | אדוארד הרביעי • אדוארד החמישי • ריצ'רד השלישי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293304505171
* GND: 122737024
* LCCN: sh87007601
* VIAF: 3361984
* WorldCat: viaf-3361984

 |